AlexejDobrolubov/national_council_slovak_2010 huggingface dataset:
39. schôdza NR SR - 6.deň - B. popoludní
Dátum: 2025-09-17
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

Pán... Aj mi je ťažko reagovať po tomto všetkom, čo som tu teraz počula a videla, pretože asi by bolo potrebné to trochu schladiť. Gašpar, Tibor, podpredseda NR SR Skúste na predrečníka tak, ako to ukladá rokovací poriadok. Kosová, Ingrid, poslankyňa NR SR Dobre, ďakujem veľmi pekne za slovo. Keď som videla pána Kamenického pri tom, čo si hovoril Štefan, tak musím povedať, že ma najviac prekvapilo to, že väčšinu času pán minister absolútne nevnímal čo hovoríš a druhú polovicu času sa ironicky usmieval. Dúfam, že po tej druhej polovici času ste si aspoň niečo zapísal, ale pre mňa je to naozaj dôkaz toho, aký ste arogantný a ako arogantne pristupujete k nám opozícii a teraz to bolo v podstate aj vidno a zároveň aj to, ako ste presvedčení sami, že všetko robíte najlepšie a nedáte absolútne na žiadnu kritiku z opozície. A viete, pritom to všetci ľudia vidia, nielen my. To, čo tu povedal Štefan bolo jasné. Zo Slovenska z tatranského tigra sa stal nejaký tatranský vypelichaný syseľ, ktorý sa len plazí po kolenách. Všetci to vidia. A ak si myslíte, že si zastanete na tlačovú konferenciu a budete tam ukazovať obrázky všetkých tých, ktorí akože za to môžu a myslíte si, že títo ľudia, tí, ktorí boli na námestiach, aj tí, ktorí sa teraz na nás dívajú nevedia, že za posledných 20 rokov ste tu štvrtýkrát táto vláda, tak ste na omyle. Tak prečo tam neboli vaše obrázky pán Kamenický, vaše fotografie, prečo tam nebol pán Pellegrini alebo pán Fico, pretože vy ste rovnako zodpovední za to, že z tatranského tigra sa stal obyčajný vypelichaný syseľ. Áno, presne tak, ste za to zodpovední. Miesto toho, aby ste prevzali zodpovednosť, veď ste tu už dva roky, tak ste zatiaľ neurobili vôbec nič. A prečo tam nie sú nejaké obrázky oligarchov, s ktorými ste tu niekoľko rokov rozkrádali túto krajinu... (Prerušenie vystúpenia časomerom.)
39. schôdza NR SR - 6.deň - B. popoludní
Dátum: 2025-09-17
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Pán Karas, ja som naozaj úprimne sklamaná z toho čo ste predviedol rovnako. A zároveň si aj vyprosujem, aby ste tu daňových poplatníkov klamali takými zbytočnými rečami, že keď príde Progresívne Slovensko do vlády, tak ja neviem prepustí napríklad učiteľov, pretože my na rozdiel od vás si veľmi dobre uvedomujeme aké je vzdelanie dôležité pre budúcnosť tejto krajiny. A prvá vec, ktorú by sme jednoznačne urobili je, že by sme zvýšili percento HDP postupne do školstva, pretože si uvedomujeme aké je dôležité, aby sme tam mali kvalitných učiteľov. Ja by som vám odporúčala keby ste si prečítal našu víziu ekonomického rozvoja tejto krajiny, ktorá sa volá TRESK a tam by ste napríklad tieto opatrenia aj našiel, teda ak sa dočítate dokonca, samozrejme. Lebo chápem, že je to veľmi ťažké čítanie. Ale zase na druhej strane vám chcem povedať, že vás chcem aj oceniť, lebo to vaše vystúpenie napriek tomu, že bolo tak divne prezentované, ale malo z časti aj také kreatívne fázy. A tá kreativita tkvie najmä v tom ako dokážete super vymýšľať výhovorky a ako dokážete útočiť. Lebo keby sa napríklad udeľovala ja neviem za takúto kreativitu Pulitzerova cena, tak si myslím, že by ste to mohol aj vyhrať. Vy keď sa niečo pokazí v tejto krajine a tak hneď viete kto je vinný. Vinný je Ódor, lego kocky, vinný je Brusel, opozícia a politické mimovládny a ja neviem kto čo všetko najnovšie aj pán Jakab som sa dozvedela, Viskupič, pán Kišš, ja neviem možno že aj počasie by bolo vinné, len vy nie, všakže. Lebo keď rastú ceny potravín, tak za to samozrejme môžu nenažrané reťazce. A keď ľudia idú do ulíc a idú protestovať, tak sú chudáci zmanipulovaní. Len vy ste obetné baránky, však. Všetci Slováci sú zmanipulovaní, len vy ste tie obetné baránky, ktoré vlastne za nič nemôžu, lebo tu vládli iba štrnásť rokov, však, pán Karas. Viete čo...
35. schôdza NR SR - 8.deň - A. dopoludnia
Dátum: 2025-06-06
Poslanec: Kišš, Štefan (PS)
Druh vystúpenia: Vystúpenie s faktickou poznámkou

53. Ďakujem pekne, pani poslankyňa, za vystúpenie. Zhrnul by som to, že presne tak. Takto by mohli vystúpiť viacerí poslanci, poslankyne, nazvem to sektoroví a povedať, povedať v rámci svojho sektora ako, ako plytváte, ako míňate. A ako odznelo teda už dvakrát, babka k babce. No tak keby, keby ste si tú robotu robili poriadne, tak aj v Humennom mohli mať ľudia viac, ale to plytvanie jednoducho sa deje na každom rezorte. Výsledkom tohto je to, čo som hovoril ja vo svojom vystúpení, že deficit sa za dva roky nezníži vôbec, resp. momentálne očakávanie je, že bude ešte horší ako pred dva aj štvrť rokmi, teda keď nastúpili a jednoducho tá práca, ktorú by mal minister financií robiť a teda nič nenasvedčuje, že to robí, je jednoducho zbierať akože v úvodzovkách drobné a na každom rezorte a len takto sa to dokopy dá, dá vyskladať. A aj o analytickom útvare ministerstva spravodlivosti by sme, by sme mohli, by sme mohli hovoriť ten príbeh, ako ich odstránili a la Musk. A potom vlastne po pár týždňoch zistili, že im vypadávajú funkcie, ktoré by ministerstvo spravodlivosti malo robiť, ale nerobí, pretože vyhodili, koľko? Dvadsať? Dvadsať, plus ľudí, ktorí tam mali svoje miesto a robili si svoju prácu dobre.
35. schôdza NR SR - 8.deň - A. dopoludnia
Dátum: 2025-06-06
Poslanec: Kišš, Štefan (PS)
Druh vystúpenia: Vystúpenie s faktickou poznámkou

23. Ďakujem pekne, Majo. Ak dovolíte. Taká širšia reakcia. Ja som myslel, že sa ide prihlásiť pán Karas. Však mi to tam hovoril, že, že zareaguje a teda reagujem na tú, na to interné to, čo sme tu mali, pán predsedajúci, že koalícia s nami vôbec nediskutuje. Vôbec nijako. Ani na finančnom výbore a teda teraz som už fakt čakal, že aspoň faktickú dostanem, že si môžeme niečo povedať. (Reakcie z pléna.) Tak ja vás vyzývam jednak, jednak členov finančného výboru, pán Karas. Tak mi povedzte, čo bolo nesprávne v tom, v tom prejave, ktorý som dnes mal. Schválne som sa ho snažil poňať technickejšie. Mal som tam veľa čísel. Nerozumiem, že to nie je ideálne z hľadiska akože pozornosti objektívne dávať, akože príliš veľa čísel absorbovať, ale jednoducho som chcel, aby to bolo, aby to bolo technické, pretože tých deväť klamstiev ministra podľa mňa bolo celkom silných a tam teda, ako som uviedol vo svojom prejave, veľmi, veľmi pravdy nebolo. No a, a to isté by som si rád vypočul reakciu od ministra financií. Ten mi tam jedine vyrušoval za mojím chrbtom, tak ako teraz. Strašne ťažko sa pri tom človek sústredí, keď má, keď má niečo rozprávať ostatným kolegyniam, kolegom a ľuďom, ktorí, ktorí toto pozerajú, ale, ale nejakej objektívnej oponentúry som sa, bohužiaľ, za toto volebné obdobie zatiaľ nedočkal. Budem rád, ak príde tu alebo príde na finančnom výbore, len to musí, na to musí byť vôľa na dvoch stranách. Ďakujem.
35. schôdza NR SR - 3.deň - B. popoludní
Dátum: 2025-05-29
Poslanec: Kišš, Štefan (PS)
Druh vystúpenia: Vystúpenie s faktickou poznámkou

108. Dobre, tak na záver dňa ďakujem, Darina, tých príbehov sme už počuli viacero nielen z Oravy, zo Spiša, v podstate kdekoľvek zo Slovenska. Ja som chcel takto na záver dňa vlastne aj poďakovať pánovi Dankovi a SNS za to, že predložili tento návrh. Vlastne som si uvedomil, že vlastne nám otvorili tlač pre nás, lebo my tu vystupujeme, tak možno len taký priateľský apel, že však veď skúste povedať aj vy príbehy, ktoré ste počuli o transakčnej dani, myslím, že je to dobré nazvučiť, aby sme lepšie ilustrovali to, že o akej absurdite sa tu bavíme. Vďaka, že ste toto navrhli. Ja som tu, medzitým počas Darininej rozpravy pribudli dvaja-traja poslanci, ale teda ak teda správne rátam, tak traja z SNS, traja z HLAS-u, smeráci to už vzdali úplne, na nich asi tu potrebujeme apelovať v tomto najviac, aby teda nenasledovali možno tentokrát svojich hluchých a slepých šéfov, ktorí teda už sú asi jediní na Slovensku, ktorí ešte hovoria o tom, že daň je nezrušiteľná a že sa nedá nijakým spôsobom obísť, tak dúfam, že vám to vydrží do utorkového hlasovania, aby sme aspoň časť tejto absurdity v utorok eliminovali. Ďakujem pekne.
30. schôdza NR SR - 1.deň - B. popoludni
Dátum: 2025-02-04
Poslanec: Kišš, Štefan (PS)
Druh vystúpenia: Vystúpenie s faktickou poznámkou

77. Ďakujem pekne. Ja by som to teda zhrnul asi v takom zmysle, že jednak možno na úvod gratulujem ministrovi zdravotníctva, že sa mu podarilo zahasiť tento prúser, ktorý ste si tu spôsobili. A ten prúser má svoju cenovku v podobe zmätku a v podobe peňazí, ktoré nás to bude stáť. A teda musím konštatovať, že ste hrozní amatéri a ten amaterizmus ide hlavne teda na úkor teda koalície, ale teda hlavne samotného premiéra a ministra financií. Pretože to, čo sa tu, to, čo ste sa pokúsili, je najprv ušetriť 200 mil. na zdravotníkoch, potom veľmi rýchlo ste vymäkli, už to bolo len 100 mil. ešte tuto v parlamente, keď sme mali konsolidáciu. Prúser ďalej pokračoval, musel nastúpiť minister zdravotníctva do tých dlhých rokovaní, ktoré musel absolvovať. Popritom ste chceli ešte zatvárať lekárov a nakoniec tu máme dohodu, ktorá bude ešte drahšia, ako na začiatku tých 200 mil., ktoré ste chceli ušetriť. Takže bude nás to stáť viac a určite nič proti lekárom, naopak, doprajeme takémuto dôležitému povolaniu, akurát že ten výsledok, ktorý ste chceli dosiahnuť, je teda opačný. A rád by som takisto zdôraznil, že peňazí bude menej na zdravotnú starostlivosť ako výsledok tohto procesu, pretože na platy zdravotníkov, zdravotníckych pracovníkov, lekárov dokopy oproti stavu pred tým, ako ste sa o toto pokúšali, bude viac, ale ministerstvo financií konštatuje, že to bude, resp. tento zákon, že to bude v rámci schválených limitov, to znamená bude menej na cétečká, na lieky, na samotné zdravotnícke úkony, pretože ten istý balík peňazí sa prerozdeľuje ináč. Ale tiež by som chcel oceniť to zlepšenie transparentnosti a manažmentu, ktoré súčasťou tejto dohody je, je tam niekoľko bodov, tie už teraz nestihnem, ale to je tá... (Prerušenie vystúpenia časomerom.)
23. schôdza NR SR - 5.deň - A. dopoludnia
Dátum: 2024-12-02
Poslanec: Kišš, Štefan (PS)
Druh vystúpenia: Vystúpenie s faktickou poznámkou

12. Ďakujem pekne za všetky postrehy. Myslím si, že som položil pomerne konkrétne, relevantné otázky na ministra financií, verím, že na ne dostanem odpoveď. Nadväzujúc na kolegyňu Šrobovú, áno, tiež sa nad tým všetci zamýšľame a zároveň sme počuli od pána premiéra nedávno, že teda už nie je čas na žiadne výhovorky, že už sa nebudú vyhovárať, síce sme na finančnom výbore počuli, že za diaľnicu do Košíc môže Radičovej vláda, konkrétne pán Figeľ, ale to len taká, taká bočná poznámka, ale teda možno by sme sa mohli zhodnúť na tom, že by sme sa mali všetci pozerať dopredu a rozprávať sa o tom, ako nájsť riešenie a nielen donekonečna sa motať vo výhovorkách a v obviňovaniach toho, kto za to môže. A tá moja otázka aj na, aj na, aj na premiéra, najmä na pána premiéra Fica, aj na ministra financií je, že ako chcete v tejto politickej konštelácii, kde máte, dovolím si povedať, krehkú sedemdesiat šestku, kedy každý deň sa tu vlastne rozprávame, že či ešte je parlament uznášaniaschopný, ako chcete zabezpečiť tie riešenia pre ľudí, ktoré majú dosiahnuť to, že tá Ficova drahota, ako sme nazvali, nedopadne na ľudí tak, ako, tak, ako to momentálne vyzerá, že dopadne. Ako chcete zabezpečiť s krehkou sedemdesiat šestkou lacnejšie potraviny, efektívnejšie míňanie, šetrenie na sebe a vôbec všetky tieto veci, o ktoré sa tuná vlastne už tretí deň dnes rozprávame. Ďakujem.
23. schôdza NR SR - 4.deň - A. dopoludnia
Dátum: 2024-11-29
Poslanec: Kišš, Štefan (PS)
Druh vystúpenia: Vystúpenie s faktickou poznámkou

177. Ďakujem pekne. Ja ak dovolíte, na záver piatku trošku voľnejšie. Mali sme tu zaujímavé dni, dva dni o rozpočtovej rozprave a počuli sme veľa celkom zaujímavých vystúpení. Bohužiaľ, drvivá väčšina z nich bola opozičná a počuli sme dvoch zástupcov strany HLAS, pána Blcháča, pána Svobodu. Počuli sme opozičného pána Huliaka, a teda na záver dňa aj pána Muňka, teda technicky zo strany SNS alebo teda z klubu SNS, ale nepočuli sme nikoho iného zo SMER-u okrem pána ministra, ale oceňujem teda tú diskusiu, ktorú sme mali. A pán predsedajúci Žiga v nejakom bode nám navrhol, že nech si to ideme vydiskutovať do Parlamentky, keď teda všetci z PS-ka chceme na to reagovať, na rozpočet, tak ja súhlasím, že môžme, my to pozvanie radi prijmeme. Ale zároveň si myslím, že je adekvátne, aby sme si tieto veci povedali tuto v pléne a vystúpili mnohí moji kolegovia i kolegyne, na toto dnes nemám čas, ale myslím, že sme ten rozpočet rozobrali celkom do šroubíkov. A keď by som mal zhrnúť možno do jedného nejakého sloganu to, o čom to tu celé bolo, tak to sú priority, a síce, že tento rozpočet ma pomýlené priority a pozerá sa viacej smerom dozadu namiesto toho, aby sa pozeral dopredu. A keby pozeral dopredu, tak by víťazom rozpočtu mohli byť občania a takto sú nimi rôzne záujmové skupiny. Ja som povedal pán Danko, pán Kaliňák, zaznelo tu aj že IT firmy, mnohí iní, ale víťazmi rozpočtu teda občania nie sú. Ďakujem.
23. schôdza NR SR - 4.deň - A. dopoludnia
Dátum: 2024-11-29
Poslanec: Kišš, Štefan (PS)
Druh vystúpenia: Vystúpenie s faktickou poznámkou

165. Ďakujem pekne. Ja by som chcel oceniť ten to gesto ministra financií, že teda prvú vetu, čo povedal, už ste, už ste všetci vystúpili aspoň raz, tak vystúpim ja a vystúpil s možnosťou vôbec reagovať, takže za to by som chcel aj poďakovať, myslím, že je to také základné gesto kolegiality. A tiež ja rozumiem, Laco, že tá vaša snaha na ministerstve financií je, je úprimná, dať do poriadku verejné financie a že ste na tom veľa robili aj so všetkými kolegami. Akurát že problém je to prostredie, v ktorom, v ktorom sa nachádzate ako vláda alebo ako koalícia, že aj keď tá snaha, nazvime to, finančníkov je, je dobrá a aj tie ambície, ktoré ste si stanovili, sú, sú správne a majú ambíciu dostať verejné financie do poriadku. Avšak v tom kontexte, keď vás valcujú koaliční partneri od marginálnej strany SNS cez odídencov, tuto dnes pán Huliak si pýtal nejaké peniaze, celá krehká 76-ka, tak robí sa to asi ťažko a aj niektoré sľuby ste teda splnili, iné, iné nie. Napríklad ten o rastúcom dlhu. Áno, nazval som som to rozpočet rastúceho dlhu. Aj rozumiem, že výpočet dnes je o tom, že keď dosiahneme tri percentá, tak prestane rásť. Akurát že problém je, že ste zapli prvý gombík zle. Prišli ste do vlády a začali ste rozhadzovať a potom sa tvárite mučenícky, ako, ako strašne veľa musíte konsolidovať. Na konci teda nie úplne posledného dňa, ale, ale toho zajtrajška, teda koniec roku 2025 znamená, že za dva roky neušetríte nič. No tak to nie je najväčšia konsolidácia. Z jedného vrecka von... (Prerušenie vystúpenia časomerom.)
23. schôdza NR SR - 4.deň - A. dopoludnia
Dátum: 2024-11-29
Poslanec: Kišš, Štefan (PS)
Druh vystúpenia: Vystúpenie s faktickou poznámkou

38. Ďakujem pekne. Pán Huliak, ja som sa snažil vás pozorne počúvať a mám jednu otázku a jednu poznámku. Teda zachytil som číslo 150-tisíc, ale teda koľko je tá požiadavka, ktorú ste odovzdali ministrovi financií, teda to je tých 150-tisíc alebo to bolo ešte niečo viacej? Keby ste nám toto trochu ozrejmili. A tá poznámka je, no ako povedal pred chvíľou kolega Sabo, že vitajte tuto v parlamentnej politike. A v tejto situácii, keď koalícia má 76 hlasov plus teda túto trojicu rebelov, tak zjavne objavil každý koaličný poslanec svoju moc a ukazuje nám tuná svoje požiadavky. Predvčerom bol to pán Migaľ, dnes je to pán Huliak, postupne sa možno objavia ďalší. A ten problém je v tom, že minister financií si môže iba značiť položky, koľko to bude daňových poplatníkov nakoniec stáť. A ja by som sa chcel teda opýtať premiéra Fica, že čo s tým ide robiť, pretože 76, každý z vás bude chcieť nejakých pár 100-tisíc, pár svojich miliónikov na tuná včelárov, tam na nejaký štadión, možno nejaké ihrisko, však iste sú to všetko pekné veci, len pán minister si ich musí všetky poznačiť a na konci bude nejaký účet. A výsledkom toho účtu je, že verejné financie nebudú vyzerať, tak ako nám predložili tento rozpočet, ale budeme sa ďalej ešte viacej zadlžovať, na konci dňa to zvýši deficit. Takže moja otázka je na premiéra Fica, že čo s vami ide robiť. Ďakujem.
23. schôdza NR SR - 3.deň - A. dopoludnia
Dátum: 2024-11-28
Poslanec: Kišš, Štefan (PS)
Druh vystúpenia: Vystúpenie s faktickou poznámkou

28. Ďakujem. Tak asi len na tú záverečnú. Pán poslanec, ktorá nemocnice v Spišskej sa rekonštruuje? Tá vo vlastníctve Agelu, alebo aj tá štátna? Nie som si istý s tou druhou. (Reakcia z pléna.) Samozrejme, som nepovedal plesnivé platy, povedal som plesnivá nemocnica. A veľmi si vážim prácu všetkých lekárov a zdravotných sestier. A takisto sme podporili verejne ich zvýšenie platov, ktoré im patrí podľa, mimochodom, zo zákona, ktorý ste sa pokúsili zmeniť. Ale takisto som hovoril, že síce ľuďom do jedného vrecka dávate a z druhého im beriete. To bola, to bola pointa aj tohto príkladu. A hovoril som, ako im, v celej svojej rozprave, akým spôsobom im beriete cez vyššie dane, cez daň z finančných transakcií, cez vyššiu dépeháčku a ďalšie. Ďakujem.
23. schôdza NR SR - 3.deň - A. dopoludnia
Dátum: 2024-11-28
Poslanec: Kišš, Štefan (PS)
Druh vystúpenia: Vystúpenie s faktickou poznámkou

10. Ďakujem pekne. Pán poslanec, pán predseda výboru, ďakujem za vystúpenie. A mnoho vecí ste povedali pekne, trefne. Aj metafory viaceré sa mi páčili. Dobre. Jednu vec vypichnem ale vám. Nikto, možno v celej Národnej rade, trúfam si povedať, že určite nie v opozícii, nespochybňuje, že konsolidovať treba, o tomto debatu ani nemajme, ja som si to ani nedal do svojho vystúpenia, pretože to beriem ako samozrejmosť, sme v takej situácii, v akej sme, a musíme sa z nej nejakým spôsobom dostať. Čo namietame a budeme o tom hovoriť veľa dnes, možno aj zajtra, je spôsob, akým sa to robí jednak z hľadiska obsahu, teda že tie opatrenia sú škodlivé, aj z hľadiska procesu, bez diskusie, na hulváta a v komplikovanom a chaotickom procese. A to, čo budem vysvetľovať o chvíľu, to najpodstatnejšie je, že vy v skutočnosti nekonsolidujete. Za dva roky a štvrť teda, do konca budúceho roka sa deficit nezmení oproti tomu, ktorý ste prebrali v čase, keď ste prišli do vlády. Teda aj napriek dvom rokom uťahovania opaskov sa popri tom babráctve vlády vlastne deficit ani nezníži, dlh zvýši, akurát že to zaplatia ľudia. Ale o tom viac v mojom vystúpení. Ďakujem.
33. schôdza NR SR - 9.deň - B. popoludní
Dátum: 2025-04-08
Poslanec: Kleinert, Dana (PS)
Druh vystúpenia: Vystúpenie s faktickou poznámkou

178. Ďakujem pekne aj za, pani Turčanová, aj za tie príklady. A áno, vynárali sa mi v hlave rôzne spomienky a myslím si, že je naozaj dôležité aj tuto ľuďom z vládnej koalície neustále pripomínať, že neboli to iba lekári, ktorí padali od únavy, tí, ktorí liečili ľudí chorých na covid, ale boli to aj lekári, ktorí pracovali v tých sťažených podmienkach napríklad s onkologickými pacientami v špeciálnych režimoch. Boli to príbuzní, ktorí sa napríklad nemohli s onkologickými pacientami, teda zomrelými vôbec rozlúčiť a boli to sami zomrelí, ktorí odišli bez rozlúčky. Alebo sú to deti lekárov, ktorí museli pomáhať v covide, museli a chceli a tie deti dlhé hodiny a dni nevideli svojich rodičov. Samosprávy pre nich zriaďovali malé skupiny, škôlky, aby tie deti vôbec mali kam ísť. A vy všetkým týmto ľuďom idete v tejto chvíli napľuť do tváre a povedať im, že zbytočne ste sa snažili, zbytočne. Vy idete napľuť naozaj do tváre, pán Šutaj Eštok, budúcnosti tejto krajiny. Ak vám záleží na budúcnosti tejto krajiny, stiahnite tento návrh! Je nevkusný, je cynický, je arogantný. Vážne vás o to prosím, lebo to, čo ste, toto, čo, ako vôbec môžte takéto niečo vôbec predložiť?! To je naozaj jedna veľká hanba. A skúste si spomenúť, ako to vtedy bolo, keby ste sa nakazili, na koho by ste si prvého spomenuli? No predsa na lekárov, aby vás, preboha, zachránili. A koľkým ľuďom sa nepodarilo zachrániť. A vy teraz idete povedať tým, ktorí na to kašľali, na všetky pravidlá, že viete čo, už to nikdy nemusíte robiť, nikdy nemusíte dodržiavať pravidlá? Vám sa to vypomstí, všetkým nám sa to vypomstí. Celej krajine sa vypomstí to, že vy idete odmeňovať tých, ktorí nedodržiavali pravidlá. Keď si chcete kúpiť voličov, tak to spravte nejakým iným spôsobom a nie takýmto, že hazardujete s našou krajinou!
33. schôdza NR SR - 7.deň - B. popoludní
Dátum: 2025-04-03
Poslanec: Kleinert, Dana (PS)
Druh vystúpenia: Vystúpenie s faktickou poznámkou

185. Ďakujem. Ďakujem pekne. Ja žasnem, čo počúvam z úst ministra financií Slovenskej republiky, ako tu nafukujeme nejaký problém, ako nesúvisí DPSO s hlúpou Ficovou transakčnou daňou. Ja nechápem. Som mestská a miestna poslankyňa a my presne vidíme, aký dopad má aj táto hlúpa Ficova transakčná daň na naše podniky. Našimi podnikmi sa snažíme aspoň ako tak v obciach si privyrobiť, aby sme vôbec mohli nejakým spôsobom vyregulovať to, čo nám ostatné vlády za posledných dvadsať, štrnásť rokov bola tu Ficova, boli tu Ficove vlády, čo nám spôsobujú v rámci samospráv. A vy nám poviete, že my niečo nafukujeme a nebodaj, že niečo s niečím nesúvisí. Súvisí to aj napríklad s tým, že naozaj ľudia nám odchádzajú do zahraničia, viac ako 60 % ľudí zvažuje odchod do zahraničia. Sú to väčšinou ľudia, ktorí sú odvážni, rozhľadení, vzdelaní, tí sa, tým sa naozaj reálne nechce si tu zakladať žiadne firmy, prečo by to robili? Tým pádom nezamestnávajú ľudí, ktorí zase by mohli zvýšiť DPSO aj samosprávam, však áno? A zároveň za ostatných desať rokov zostalo v zahraničí 60-tisíc mladých ľudí, tak to je ako keby ste z mapy vymazali Malacky, Skalicu, Senicu, Kostolište a priľahlé obce. A vy nám poviete, že tu nafukujeme nejaký problém. Tak ja vám poviem, vy uvidíte od vašich voličov, ako veľmi tu nafukujeme tento problém. A pokiaľ to vidieť nechcete, lebo naozaj z toho budete mať problém, tak vám naozaj odporúčam k 1. máju transakčnú daň zrušiť. Ďakujem. (Potlesk.)
33. schôdza NR SR - 7.deň - B. popoludní
Dátum: 2025-04-03
Poslanec: Kleinert, Dana (PS)
Druh vystúpenia: Vystúpenie s faktickou poznámkou

96. Ďakujem pekne. Ja by som sa chcela vyjadriť k predrečníkovi ohľadne transakčnej dane a chcela by som aj prostredníctvom neho ešte ozvučiť to, že vyzývame posledných ľudí z koalície, ktorí majú posledné zvyšky príčetnosti, aby zrušili transakčnú daň, lebo je to skutočný nezmysel. Je to už, ako keby nestačilo, že podnikatelia dostali trest za to, že vôbec majú nejaké firmy, či už sú platcovia DPH alebo neplatcovia, že už tam musia opäť raz sa vrátiť k tomu, že sa platí tzv. licenčný poplatok za to, že vôbec firmu majú, bez ohľadu na to, aký obrat tam je. Do toho tu máme 23-percentnú daň, do toho celý tento chaos a k tomu teda prichádza daň transakčná. A ja vás naozaj, poslanci a poslankyne koalície, vyzývam, aby ste si toto celé rozmysleli a teda aby prijali náš návrh, tak by som to presne povedala, náš návrh, ktorý pán poslanec Truban predložil. Nevraviac o tom, že ste tu mnohí zástupcovia a zástupkyne samospráv a vy veľmi dobre viete, že samosprávy majú svoje obecné podniky a tie budú opäť krvácať aj transakčnou daňou, pretože tá ich reálne zasiahne, nebudú sa môcť rozvíjať v rámci transakčnej dane, budú platiť všetky tie svoje poplatky, ktoré teda ste im naložili. A ja si myslím, že je na čase apelovať na vašu príčetnosť, aby ste si toto celé rozmysleli, lebo poškodzujete samosprávy, poškodzujete podnikateľov, poškodzujete vlastne ľudí na Slovensku trestnom za to, že vôbec niečo robia. Ďakujem.